  visitudmurtia.ru Майя Бывальцева Куасэн бызьылонъя ньыль полэс олимпи чемпионкалэн Галина Кулаковалэн 80 арес тырмонэзлы тупатэм элькун вожъяськон улсын Удмуртиысь пиналъёслэсь 36 суредъёс вуизы. Со сярысь улосвыл тӧролэн но кивалтэтлэн пресс-службазы ивортӥз. Творчествоя вожвылъяськонэ Ижкарысь, Можгаысь, Дэри, Сюмси, Сьӧлта, Якшур-Бӧдья, Ува но Сарапул ёросъёсысь искусствоосъя нылпи школаосы ветлӥсь 12-18 аресъем пиналъёс пыриськизы. Тросэзгес ужъёссэс живопись но графика амалэн быдэстӥзы. Суредъёсын Галина Кулаковалэн вормонъёсыз, спортын улонэз, пусйымон инытосыз возьматэмын. Ужъёсты элькунысь искусствоосъя школаосысь дышетӥсьёс но суредасьёс дунъялозы. Устоосыз суредъёс «О спорт, ты – мир» элькун адӟытонэ пырозы. Солэн ужпумез – егитъёслы патриот мылкыд пыӵатон, Галина Кулаковалэн улонэныз но спортын сюресэныз тодматон. Тодэ вайытом, Ижкарысь одӥгаз 5 этажъем юртлэн борддорез вылын нырысетӥ удмурт нылкышно кылбурчилэн Ашальчи Окилэн тусбуйыз кылдоз.  Тегъёс: Удмуртия пиналъёс ГалинаКулакова суредан вожвылъяськон Ижкар  